system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Mina Dobzeu?
assistant
Mina Dobzeu (n. 5 noiembrie 1921, Grozești, județul Lăpușna, Basarabia – d. 7 iunie 2018, Huși, Vaslui) a fost un ieromonah român basarabean. Numele său de mirean a fost Mihail. Mina Dobzeu l-a botezat pe Nicolae Steinhardt la data de 15 martie 1960, în timpul dețentiei acestora de autoritățile regimului comunist.

A fost unul din cei 7 copii ai părinților săi care au avut 3 băieți și 4 fete.

La vârsta de 13 ani intră ca frate de mănăstire la Mănăstirea Hâncu, unde rămâne până în 1938. Este trimis apoi la Mănăstirea Căldărușani vreme de 2 ani pentru a face ucenicia în sculptură bisericească. Se întoarce în 1940 acasă și găsește locul pustiit de ocupația sovietică. A luptat pe front la Timișoara și apoi în Ungaria. Este veteran de război al Armatei Române.

După război urmează cursurile Școlii de Cântăreți (4 ani) la Constanța, apoi Seminarul Teologic (5 ani) la Mănăstirea Neamț și facultatea de Teologie de 4 ani la București. În anul 1946 este tuns în monahism la Schitul Brădicești, în Episcopia Hușilor, fiind hirotonit ierodiacon în 1948.

În perioada 1948-1949 este arestat timp de 11 luni pentru proteste împotriva scoaterii învățământului religios din școală.

În anul 1955 a primit Sfânta Taină a preoției. A slujit 5 ani la Mănăstirea Nicula și în Parohia Jimbor - Cluj, cel mai mult activând ca preot la Schitul Brădicești.

În 1957 a început să studieze la Facultatea de Teologie Ortodoxă din București, dar în 1959 a fost exmatriculat din anul al II-lea de studii, scos din monahism și condamnat la închisoare pentru atitudinea sa contra Decretului 410/1959, privind desființarea mănăstirilor și reducerea personalului monahal.

A fost închis la Galați, Jilava, Gherla și în colonia de muncă din Delta Dunării. La Jilava s-a întâlnit cu iluștri oameni de cultură ai vremii: Constantin Noica, Nicolae Steinhardt, Dinu Pillat, Alexandru Paleologu, Sergiu Al. George,  iar la Gherla cu Alexandru Zub, Alexandru Ivasiuc și Vasile Vasilache, cel din urmă ajuns vicar al Episcopiei Românești din New York.

Aflat la închisoarea Jilava, pe 15 martie 1960, Mina Dobzeu l-a convertit la credința ortodoxă pe marele cărturar Nicolae Steinhardt. A ieșit din închisoare în 1964.

Din anul 1969 a fost chemat să slujească Biserica la Mănăstirea "Sfinții Apostoli Petru și Pavel" din Huși - Catedrala episcopală. Între anii 1978-1988 fost stareț al Mănăstirii "Sfinții Apostoli Petru și Pavel" din Huși.

Studiile pe care le începuse în anii 1957-1959, au fost continuate ulterior, părintele obținând titlul de licențiat al Facultății de Teologie în 1971.

În anul 1988 este din nou arestat, timp de 8 luni, pentru "răzvrătire" și "uneltire împotriva siguranței statului", în fapt pentru protestele sale materializate în 7 scrisori adresate direct lui Nicolae Ceaușescu, cu privire la morala poporului român și la ateismul în comunism.

Între anii 1996-2002 a îndeplinit funcția de consilier cultural-misionar al Episcopiei Hușilor.

De-a lungul anilor a scris 12 cărți.

Note

Legături externe
Arhim. Mina Dobzeu - Viața și opera sfîntului închisorilor
Cartea secretă a părintelui Mina Dobzeu 
Arhimandrit Mina Dobzeu: "Pentru o biserică dinamică" 
MARI DUHOVNICI ROMÂNI – PĂRINTELE MINA DOBZEU
Părintele Mina Dobzeu: Aceiași comuniști, și la guvern, și la președinție
Părintele Mina Dobzeu (3 fotografii)
INTERVIU CU PĂRINTELE MINA DOBZEU
Condamnat de trei ori pentru credință 

Articole biografice
 Parintele Mina Dobzeu, 4 iulie 2012, CrestinOrtodox.ro
 „Spovedania“ părintelui Mina, cel care l-a botezat pe Steinhardt, 6 aprilie 2010, Laurențiu Ungureanu, Adevărul
 Părintele Mina, învățătorul și duhovnicul, 30 octombrie 2011, Silviu-Anton Lupu, Ziarul Lumina
 Ieromonahul Mina Dobzeu între slujire și mărturisirea în închisoare , 6 august 2010, Adrian Nicolae Petcu, Ziarul Lumina

Video
Cuvînt de folos de pe patul de suferință. O convorbire cu Fabian Anton 

Arhimandriți români
Teologi români
Români basarabeni
Nașteri în 1921
Decese în 2018
Duhovnici români
Preoți victime ale regimului comunist din România
Scriitori creștini ortodocși